ઓઇલ એન્ડ ગેસ: રિફાઇનિંગ માર્જિન સારું હોવાથી ઓઇલ માર્કેટિંગ કંપનીઓ તથા રિફાઇનરી બીજા ક્વાર્ટરમાં સારો દેખાવ કરે તેવો અંદાજ છે, એમ ચેરુવુ જણાવે છે. રિલાયન્સ ઇન્ડસ્ટ્રીઝે સારો દેખાવ કર્યો છે અને તેના પરિણામે પ્રભાવશાળી આંકડા રજૂ કર્યા છે. જોકે ક્રૂડ ઓઇલના ઊંચા ભાવ ખાસ કરીને જાહેર ક્ષેત્રની ઓઇલ કંપનીઓ માટે ચિંતાનો વિષય છે. આગામી સમયગાળામાં ચૂંટણીઓ આવી રહી હોવાથી સરકાર ભાવમાં વધારો કરવાની છૂટ ન આપે તેવી ધારણા છે.